# data[].attributes.body
ικιξηηηηηη

# data[].attributes.headline
Λαχανικά, φρούτα, όσπρια

# data[].attributes.subject
Λαχανικά, φρούτα, όσπρια

# data[].attributes.body
Τους άρεσαν επίσης τα αλλαντικά και τα όσπρια. Έτρωγαν φασόλια, φακές, ρεβίθια (ψημένα), μπιζέλια και κουκιά σε πουρέ (έτνος). Φυσικά, τα σκόρδα και τα κρεμμύδια περιλαμβάνονταν στο καθημερινό μενού. Εκλεκτό έδεσμα για τους αρχαίους ήταν τα σαλιγκάρια, τα οποία οι Κρητικοί έτρωγαν από την εποχή του Μίνωα. Τα λαχανικά, τέλος, είχαν μεγάλη ζήτηση. Ο Πλάτωνας στην Πολιτεία του επαινεί, διά στόματος Σωκράτη, τη φυτοφαγική και τη φυσική εν γένει δίαιτα. Πολλά σπίτια φρόντιζαν να έχουν κηπάρια, στα οποία καλλιεργούσαν, μαζί με τα όσπρια, βολβούς, μαρούλια, αρακά, αγκινάρες, βλίτα, σέλινο, άνηθο και δυόσμο. Άλλα χορταρικά, όπως τα μανιτάρια, το μάραθο, τα σπαράγγια, ακόμα και τις τρυφερές τσουκνίδες, τα αναζητούσαν στις ακροποταμιές και στα χωράφια. Από τα πιο αγαπημένα προϊόντα των αρχαίων ήταν τα αγγούρια και τα σύκα.

# data[].attributes.body
Οι σαλάτες τους γίνονταν πάντα από υλικά που είχαν θεραπευτικές ιδιότητες και τα οποία ποτέ δεν έβραζαν για να μη χάσουν τις βιταμίνες τους. Οι αρχαίοι συνήθιζαν να παίρνουν λάδι για τις σαλάτες τους από άγουρες ελιές. Φημισμένα ήταν τα λάδια της Σάμου και της Ικαρίας.

# data[].attributes.body
Με το ψάρι ίσχυε ό,τι και στις μέρες μας. Οι Αθηναίοι είχαν μεγάλη αδυναμία στα θαλασσινά και στα όστρακα. Οι τσιπούρες και τα μπαρμπούνια στόλιζαν συχνά τα τραπέζια των πλουσίων, ενώ οι σαρδέλες του Φαλήρου ήταν το συνηθισμένο πιάτο των φτωχότερων. Η τιμή της σαρδέλας, μάλιστα, λειτουργούσε ως βαρόμετρο για την αγορά τροφίμων της Αθήνας. Μεγάλη ζήτηση είχαν και τα παστά ψάρια από τον Ελλήσποντο και τον Εύξεινο Πόντο, και φυσικά τα φημισμένα χέλια της Κωπαΐδας, που ήταν πανάκριβος μεζές αφού το καθένα απ’ αυτά στοίχιζε όσο ένα γουρουνόπουλο.

# data[].attributes.headline
Μια μέρα στην Αθήνα

# data[].attributes.subject
Μια μέρα στην Αθήνα

# data[].attributes.body
Ο Αθηναίος, πριν βγει από το σπίτι του με το πρώτο φως της αυγής, έτρωγε κάτι λιτό, το «ακράτισμα» που ήταν συνήθως λίγο κριθαρένιο ψωμί βουτηγμένο σε ανέρωτο κρασί, το λεγόμενο άκρατο οίνο. Μερικές φορές στο πρώτο αυτό γεύμα πρόσθεταν ελιές και σύκα. Πιο συχνά, όμως, το πρωινό ήταν απλά μια κούπα από «κυκεώνα», δηλαδή ένα ρόφημα από βρασμένο κριθάρι αρωματισμένο με μέντα ή θυμάρι, για το οποίο οι αρχαίοι πίστευαν ότι έχει θεραπευτικές ιδιότητες Κατά τη διάρκεια της μέρας, έπαιρναν ακόμα τρία γεύματα: το άριστον (μεσημεριανό), το δειλινό και το δείπνο. Το κύριο γεύμα, το δείπνο, το έπαιρναν στο τέλος της μέρας ή αφού είχε ήδη νυχτώσει. Ήταν πλούσιο και πολλές φορές τελείωνε με τραγήματα (επιδόρπια), φρούτα φρέσκα ή ξηρά, κυρίως σύκα, καρύδια, σταφύλια ή γλυκά με μέλι. Τα εδέσματα Οι αρχαίοι έτρωγαν συχνά κρέας, ιδιαίτερα χοιρινό αλλά και μοσχαρίσιο, μαγειρεμένο με αρκετούς τρόπους και σπανιότερα κατσίκι και αρνί. Μεγάλο γαστρονομικό ενδιαφέρον έδειχναν για το κυνήγι (τσίχλες, ορτύκια, ελάφια). Τέλος, για να είναι μαλακά τα κρέατα, φρόντιζαν να τα μαρινάρουν πριν από το ψήσιμο με χορταρικά.

# data[].attributes.headline
Τι έτρωγαν οι Αρχαίοι Έλληνες

# data[].attributes.subject
Τι έτρωγαν οι Αρχαίοι Έλληνες

# data[].attributes.body
Οι τροφές σκοπό είχαν να ερεθίσουν και όχι να βαρύνουν το στομάχι, γι’ αυτό άλλωστε ήταν πλούσιες σε καρυκεύματα και αρωματικά βότανα. Γεγονός είναι ότι στα συμπόσια των αρχαίων τα τραπέζια ήταν βαρυφορτωμένα και το κρασί έρρεε άφθονο, νερωμένο με γλυκό ή θαλασσινό νερό και αρωματισμένο με δενδρολίβανο ή μέλι. Την εποχή του Περικλή (5ος αιώνας π.Χ.), οι καλεσμένοι σ’ ένα πλούσιο δείπνο θα απολάμβαναν ένα ενδιαφέρον και χορταστικό μενού: λαγό μαγειρεμένο με μέντα και θυμάρι, ψητές τσίχλες ή σπίνους διατηρημένους σε ευωδιαστό λάδι, αρνάκι ή γουρουνόπουλο σούβλας ποτισμένο με «θυλήματα» (χοντροαλεσμένο αλεύρι ραντισμένο με κρασί και λάδι, με το οποίο έσβηναν το κρέας καθώς ψηνόταν), γλυκίσματα από ψιλοκοσκινισμένο αλεύρι πασπαλισμένα με μελωμένο κρασί και σουσάμι, αλμυρά τσουρέκια, ψητά ορτύκια, τυρί της Αχαΐας, σύκα και μέλι της Αττικής, κρασί από τη Χίο και τη Λέσβο, σταφύλια από τη Μένδη της Παλλήνης, χέλια και ψάρια από τη λίμνη Κωπαΐδα, θαλασσινά από την Εύβοια, κριθαρένιο ψωμί από την Πύλο, βραστούς βολβούς, που ευνοούν τη σεξουαλική διάθεση, ραπανάκια για να περνά η μέθη και, βέβαια, τις πίτες της Αθήνας, καύχημα της πόλης, παραγεμισμένες με τυρί, μέλι και διάφορα καρυκεύματα Μπορεί οι Αθηναίοι να ήταν καλοφαγάδες, ήταν όμως κατά κανόνα λιτοδίαιτοι. Όπως το διατύπωναν τότε, ήταν «μικροτράπεζοι» και «φυλλοτρώγες», γι’ αυτό και υπήρχε η έκφραση «Αττικηρώς ζην».

# data[].attributes.headline
Χριστίνα Θεοδωροπούλου

# data[].attributes.subject
Χριστίνα Θεοδωροπούλου

# data[].attributes.body
Κριθαλοκούλουρα με Ανθότυρο

Συστατικά
(για 4 άτομα)

16 μικρά κρητικά κριθαλοκούλουρα

2 ντομάτες μεγάλες ώριμες

100-150 γρ. κρητικό ανθότυρο

16 ελιές θρούμπες

ελαιόλαδο

ρίγανη ή θυμάρι

αλάτι χοντρό

πιπέρι φρέσκο

Προετοιμάζουμε το χώρο εργασίας. Καθαρίζουμε, πλένουμε και στραγγίζουμε τις ντομάτες. Τις τρίβουμε στο τρίφτη στο χοντρό και τους προσθέτουμε λίγο αλάτι. Βάζουμε στα κριθαροκούλουρα πρώτα μια στρώση ντομάτα, στη συνέχεια μία στρώση ανθότυρο, λίγο ελαιόλαδο, αλάτι, πιπέρι και ρίγανη ή θυμάρι. Σερβίρουμε σε πιατέλα με ελιές κρητικές. Καλή σας όρεξη και στην υγειά μας…

# data[].attributes.headline
Θοδωρής Κολοκοτρώνης

# data[].attributes.subject
Θοδωρής Κολοκοτρώνης

# data[].attributes.body
Βακαλάος με Σάλτσα από Πετιμέζι

Συστατικά
(για 4 άτομα)

8 φιλέτα βακαλάου

1 πράσο (το λευκό)

ελαιόλαδο για το τηγάνισμα

αλάτι, πιπέρι

αλεύρι

3 κ. σούπας πετιμέζι

2 κ. σούπας ξίδι

2 κ. σούπας κρασί κόκκινο

2-3 κλων. άνηθο

2-3 κλων. μαϊντανό

Προετοιμάζουμε το χώρο εργασίας.
Καθαρίζουμε, πλένουμε και κόβουμε σε λεπτά μπατουνάκια, μήκους 3 εκατοστών το πράσο. Ψιλοκόβουμε το μαϊντανό και το πράσο.
Αλατοπιπερώνουμε το βακαλάο και τον αλευρώνουμε καλά.
Σε ένα τηγάνι βάζουμε ½ φλιτζάνι ελαιόλαδο να ζεσταθεί καλά και τηγανίζουμε τα φιλέτα του βακαλάου (δύο κάθε φορά), απ΄όλες τις πλευρές. Αποσύρουμε σε απορροφητικό χαρτί.
Πετάμε το μισό λάδι από το τηγάνι και σωτάρουμε τα πράσα. Μόλις πάρουν χρώμα σβήνουμε με το ξίδι και καατόπιν με το κράσι. Αφήνουμε να εξατμιστεί το αλκοόλ.
Προσθέτουμε τον άνηθο και το μαϊντανό και ανακατεύουμε. Προσθέτουμε το πετιμέζι, ανακατεύουμε και μαγειρεύουμε για 1-2 λεπτά ακόμα μέχρι να μελώσει η σάλτσα μας.
Ξαναβάζουμε στο τηγάνι τα φιλέτα για να πάρουν γεύση και σερβίρουμε με ρύζι, λαχανικά ή πατάτες τηγανιτές.

Καλή σας όρεξη…

# data[].attributes.headline
Νόνη Γεωργίου

# data[].attributes.subject
Νόνη Γεωργίου

# data[].attributes.body
Κοτόπουλο με Μέλι και Θυμάρι

Συστατικά
(για 4 άτομα)

4 στήθη κοτόπουλο

4 κ. σούπας μέλι

60 ml. ελαιόλαδο

5-6 κλωνάρια θυμάρι

4 σκελ. σκόρδο

αλάτι, πιπέρι

λίγο ξύδι

Προετοιμάζουμε το χώρο εργασίας. Σε μία λεκάνη (τόσο μεγάλη ώστε να χωράει το κοτόπουλο), βάζουμε όλα τα υλικά, εκτός το κοτόπουλο και ανακατεύουμε καλά. Προσθέτουμε το κοτόπουλο και συνεχίζουμε το ανακάτεμα μέχρι να καλυφθεί με τη μαρινάδα όσο το δυνατόν καλύτερα. Το κλείνουμε με μία μεμβράνη και το αφήνουμε στο ψυγείο να μαριναριστεί για 2 ώρες (καλύτερα όλο το βράδυ). Τοποθετούμε το κοτόπουλο σε ένα ανάλογο ταψί και περιχύνουμε από πάνω τη σάλτσα-μαρινάδα. Ψήνουμε στο φούρνο για μία ώρα, στους 180ο C. Σερβίρουμε ζεστό με σαλάτα ή ρύζι ή noodles.

Καλή σας όρεξη...
Το μέλι ήταν ευρέως διαδεδομένο στην αρχαία ελληνική μαγειρική. Η τάση κατά την εποχή αυτή ήταν τα γλυκά και γλυκόξινα φαγητά. Όσον αφορά το θυμάρι, πιστεύαν πως ένα από τα καλύτερα φυτρώνει στον Υμηττό.

# data[].attributes.headline
Δημήτρης Κωνσταντόπουλος

# data[].attributes.subject
Δημήτρης Κωνσταντόπουλος

# data[].attributes.body
Ποικιλία Λαχανικών από τους Δειπνοσοφιστές

Συστατικά
(για 4 άτομα)

4 κολοκύθια

1 μαρούλι

1 αγγούρι

4 φρ. κρεμμύδια

5 ραπανάκια

1 ρόκα

1 κ. γλυκού παπαρουνόσπορο

αλάτι χοντρό

40 ml. ελαιόλαδο

40 ml. ξύδι

Προετοιμάζουμε το χώρο εργασίας. Καθαρίζουμε και πλένουμε τα λαχανικά. Κόβουμε τα κολοκύθια σε χοντρές φέτες, το μαρούλι με τα χέρια σε μεγάλα κομμάτια, τα κρεμμυδάκια, το αγγούρι σε χοντρές λωρίδες, τα ραπανάκια στη μέση και τη ρόκα χοντροκομμένη. Βράζουμε σε κοχλάζον αλατισμένο νερό τα κολοκυθάκια για 4-5 λεπτά, αποσύρουμε. Τα βάζουμε όλα σε μία σαλατιέρα, προσθέτουμε αλάτι, το λάδι, το ξύδι και το παπαρουνόσπορο.
Καλή σας όρεξη...

# data[].attributes.headline
Δημήτρης Κωνσταντόπουλος

# data[].attributes.subject
Δημήτρης Κωνσταντόπουλος

# data[].attributes.body
Μανιτάρια με Βολβούς και Γογγύλια

Συστατικά
(για 4 άτομα)

500 γρ. μανιτάρια άγρια ή πλευρώτους

300 γρ. βολβοί μικροί

300 γρ. γογγύλια

1/2 ματσ. κάρδαμο

1 κ. γλυκού θυμάρι

λίγο ρίγανη

80 ml. ελαιόλαδο

250 ml. κρασί κόκκινο

50 ml. ξύδι

50 ml. μέλι θυμαρίσιο

αλάτι χοντρό

πιπέρι φρέσκο

Προετοιμάζουμε το χώρο εργασίας.

Καθαρίζουμε τους βολβούς και τους βράζουμε δύο φορές με μερό και το μισό κρασί. Μόλις μαλακώσουν τους αποσύρουμε. Ξεφλουδίζουμε τα γογγύλια και τα βράζουμε σε αλατισμένο κρύο νερό μέχρι να μαλακώσουν. Αποσύρουμε.
Καθαρίζουμε τα μανιτάρια και τα μάζουμε μέσα στο υπόλοιπο κρασί, μαζί με λίγο ελαιόλαδο, αλάτι και πιπέρι. Εν συνεχεία τα ψήνουμε σε λαδωμένη σχάρα ή στο φούρνο σε δυνατή φωτιά για 20 λεπτά. Ψιλοκόβουμε το κάρδαμο. Σε ένα ανάλογο σκεύος βάζουμε τα μανιτάρια, τους βολβούς, το κάρδαμο και τα γογγύλια. Ετοιμάζουμε το λαδόξιδο, ανακατεύοντας καλά μέσα σε ένα μπολ, λάδι, ξύδι,  μέλι, αλάτι, πιπέρι και ομογενοποιούμε με ένα σύρμα ζαχαροπλαστικής. Περιχύνουμε πάνω από τη σαλάτα, δοκιμάζουμε τα καρυκεύματα και σερβίρουμε.

Καλή σας όρεξη...

# data[].attributes.headline
Στασινός  Ασημακόπουλος

# data[].attributes.subject
Στασινός  Ασημακόπουλος

# data[].attributes.body
Ομελέτα με Παστό Χοιρινό Πράσο και Κάρδαμο

Συστατικά
(για 4 άτομα)

6 άβγά

1 κ. γλυκού σουσάμι

1/4 ματσ. κάρδαμο

1 πράσο

1 κ. σούπας μέλι

50 γρ. παστό χοιρινό Μάνης

λίγο ξύδι

λίγο θυμάρι

αλάτι ημίχονδρο

πιπέρι φρέσκο

60 ml. ελαιόλαδο

προαιρετικά: λίγο φέτα
Προετοιμάζουμε το χώρο εργασίας.

Καθαρίζουμε, πλένουμε και ψιλοκόβουμε το πράσο και το κάρδαμο. Κόβουμε σε μικρά κομμάτια το παστό χοιρινό.
Τα βάζουμε σε ένα μεγάλο τηγάνι και τα σωτάρουμε μέχρι να πάρουν χρώμα.
Ταυτόχρονα βάζουμε τα υπόλοιπα υλικά σε ένα μπολ και με ένα σύρμα χειρός τα ομογενοποιούμε.
Τα ρίχνουμε στο τηγάνι και ανακατεύουμε με τέτοιο τρόπο ώστε όλα τα υλικά να είναι ομοιόμορφα απλωμένα στο τηγάνι.
Μόλις πάρει χρώμα από τη μία πλευρά γυρίζουμε από την άλλη.
Πασπαλίζουμε με σουσάμι.

Υ.Γ: Διαφορετικά κάντε την ομελέτα στο φούρνο...

Καλή σας όρεξη...